4. RAZRED, NIT, 28. 5. 2020

Pozdravljeni!

Zadnjo uro NIT smo končali z razvrščanjem živih bitij v kraljestvo gliv, kraljestvo rastlin in kraljestvo živali. Do konca šolskega leta boste spoznali predstavnike posameznega kraljestva.

* Danes je na vrsti **KRALJESTVO GLIV, učbenik, str. 111- 113. in KRALJESTVO RASTLIN**

V kraljestvu gliv ni kralja in kraljice. Ne živijo v srednjeveških gradovih. Živijo pa dejansko na celi Zemlji.

Moraš ločiti besedi glive in gobe. V gozdu po navadi nabiraš gobe.

V kraljestvu gliv so gobe (jurčki, lisičke, štorovke), plesni (tista puhasta sivozelena snov, ki se naredi na starem vlažnem kruhu ali sadju), glive (živijo tudi na naši koži, po navadi ob neustrezni higieni ).V kraljestvo gliv uvrščamo tudi lišaje. (Lišaji so sožitje gliv in alg.) Kaj pomeni beseda sožitje? Razlaga je v učbeniku, stran 112.

Glive so koristna bitja. Razkrajajo ostanke hrane (olupke na kompostu).

Nekatere so pa zdravju škodljive (plesen na hrani ali steni hiše in strupene gobe, npr. mušnica). Obstajajo tudi užitne plesni, imenujemo jih plemenite plesni. V prodajalni kupujemo sir gorgonzolo, ki je posebna vrsta sira. V njem so plemenite plesni in je užiten.

Glive so zelo huda nadloga, če živijo na tvojem telesu. Zdravnik ti pove, da imaš glivice na nogah in rabiš zdravilo.

Glive se razmnožujejo s pomočjo drobnih semen. Če nežno udariš po klobuku jurčka, boš na svetli podlagi opazil male drobne pike. To je seme, imenujemo ga trosi. Če v hiši imaš plesnivo sadje, je potrebno dobro prezračiti prostor in plesnivo sadje odložiti na kompost. Na kompostu bo plesen razkrojila ostanke hrane. Prav tako ne smeš uživati plesnivo pecivo. Za tvoje zdravje je to strupeno.

* **Učbenik, str. 111**
* Preberite besedilo, poglejte slike in zapise pod slikami.

Oglejte si sliko gobe. Ali je goba gliva? Kateri del glive imenujemo goba? Kaj pomeni, da je goba razmnoževalni del glive?

* **Učbenik, str. 112, 113**

Preberite besedilo, poglejte slike. besedilo.

Ustno odgovorite:

Kaj se zgodi z banano, če jo poleti 14 dni pustimo na kuhinjski polici? Kdo to povzroči?

Ali se to zgodi z vsem sadjem? Zakaj? Ali je tako sadje še užitno?

Zakaj so koristne glive, ki zrastejo na odmrlih deblih? (Ker se hranijo tako, da razkrajajo odmrle organizme in njihove dele; pri tem pa nastajajo snovi, ki jih potrebujejo rastline).

Kaj pomeni, da nekatere glive uspevajo v sožitju? (Primer možnega odgovora: glive dobijo od alg hranilne snovi, alge pa od gliv vodo in minerale.)

Kaj pomeni, da so nekatere glive zajedavke? (Primer možnega odgovora: napadejo druge organizme in se z njimi hranijo.)

Katere glive zrastejo na starem kruhu? Ali je taka plesen užitna? Kaj pa sir gorgonzola?

Dve zanimivosti

Preberite zanimivosti.

 Kateri del sira je gliva? Kako jo imenujemo? (plemenita plesen)

Moram vedeti

Preberejo besedilo in si čim več zapomnijo.

Tabelska slika

28. 5. 2020

**KRALJESTVO GLIV**

1. Glive živijo v vseh življenjskih okoljih.
2. UŽITNE GLIVE: nekatere vrste gob, plemenite plesni

NEUŽITNE GLIVE: strupene gobe, krušna plesen na kruhu …

1. Glive so v naravi zelo pomembne, saj razkrajajo odmrle organizme.

Prerišite iz učbenika sliko gobe, str.111. Označite in poimenujte vse dele gobe.

DODATNA NALOGA (ČE ŽELIŠ.) 

Naredi vajo Ena dejavnost. Upoštevaj varnostna navodila. Zapiske o poteku poskusa zapiši v zvezek.

* UČBENIK, STR . 114 - KRALJESTVO RASTLIN
* Preberite besedilo, poglejte slike in risbo na str. 114
* Rastline so na Zemlji izjemno pomembne.
* S pomočjo sončne energije, vode in plina ogljikovega dioksida proizvajajo hrano in v zrak sproščajo kisik.
* Za rast rastlin je svetloba zato nujna.
* Na sliki jablane poglej, kakšna je zunanja zgradba rastlin.
* Oglejte si film z naslovom Razvrščanje rastlin (V kraljestvu rastlin), interaktivno gradivo.

Zapis v zvezek (nadaljujete pod prejšnjim zapiskom).

**V KRALJESTVU RASTLIN**

1. Rastline si same proizvajajo hrano, v zrak pa sproščajo kisik. Za ta proces nujno potrebujejo svetlobo in vodo.
2. Zunanja zgradba rastlin



plodovi

semena

 listi

cvetovi

 steblo

 korenine

--------------------------------------------------------------------------------------------------------------------------------------

Dokazilo, da si naredi potrebne naloge bo risba gobe in jagodnjaka v tvojem zvezku. Sliko naloge mi pošlji po elektronski pošti.

-------------------------------------------------------------------------------------------------------------------------------------